Diari Oficial de la Generalitat Valenciana


Sumari del DOGV 9377, del 07-07-2022 (2022/6253)

RESOLUCIÓ de 30 de juny de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de la Font de la Figuera i Moixent.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6253


Data del document
:   30-06-2022

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 30 de juny de 2022, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de la Font de la Figuera i Moixent.  
 [2022/6253]  
Vist l'expedient corresponent a les actuacions de millora geomètrica, s'exposen els següents:  
  
Fets  
  
Amb data 11 de febrer de 2020, l'Ajuntament de la Font de la Figuera sol·licita a l'Institut Cartogràfic Valencià (d'ara en avant ICV), la millora geomètrica de les línies que delimiten el terme municipal (2020/E818360).  
Amb data 21 de juny de 2021, l'ICV comunica a l'Ajuntament de la Font de la Figuera (2021/J83114568) i a l'Ajuntament de Moixent (2021/K49752191), l'inici dels treballs per a la millora geomètrica de la línia, informa els ajuntaments sobre la naturalesa d'aquests, sol·licita la seua col·laboració i informa sobre les empreses adjudicatàries que realitzaran els treballs dirigits per l'ICV.  
Amb data 20 de maig de 2022, conclouen els treballs, per part de l'ICV, d'execució i control de qualitat de la millora geomètrica de la línia entre els municipis de la Font de la Figuera i de Moixent situats a la província de València.  
  
Fonaments de dret  
  
Primer. És funció de l'ICV, d'acord amb la lletra e) de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aqueix sentit, l'article 4.2.i també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que l'ICV planificarà anualment els treballs i els executarà després de la comunicació prèvia als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades als ajuntaments afectats.  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
Vistos els fonaments de dret assenyalats, resolc:  
  
Primer  
Aprovar la millora de la precisió geomètrica de la línia límit entre els municipis de la Font de la Figuera i Moixent, situats a la província de València, i mantindre el que s'ha acordat en l'acta de delimitació municipal original alçada per l'Institut Geogràfic i Estadístic/ Institut Geogràfic Nacional de 1900 d'entre els esmentats termes municipals i posteriors modificacions de 1958.  
Les fites que delimiten els termes municipals resultants de la millora geomètrica executada s'inclouen en la llista següent. El nom establit per a cada punt és correlatiu (M1, M2...) en la direcció d'avanç de la línia, i en el cas de fites d'inici i final de la línia, s'indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. La forma d'unió entre dues fites consecutives s'especifica en el camp d'observacions.  
  
Coordenades ETRS89 UTM Fus 30 (metros)  
NOM X Y Observacions  
U8-E5H 653397,463 3654660,824 És comú a Enguera, la Font de la Figuera i Moixent  
M2 682073,624 9108920,689 Recta  
M3 682065,101 7951866,810 Recta  
M4 682964,023 7514576,045 Recta  
M5 683794,786 0726191,543 Recta  
M5-Testimoni 683797,632 0756614,759   
N5-K9P 955729,728 8647079,963 Eix de les aigües corrents de barranc, riu i rambla i normal a l'eix.  
És comú a Fontanars dels Alforins, la Font de la Figuera i Moixent  
  
  
En els casos en què la geometria que defineix la línia límit entre fites consecutives no és la línia recta, sinó que es correspon amb un element geogràfic, s'han calculat les coordenades dels punts d'inflexió de la línia límit que separa les fites definides en la llista anterior i s'han representat en la documentació cartogràfica. En concret, la línia entre la cinquena i la sisena fita és l'eix de les aigües corrents del barranc de Vallmelós, fins a la intersecció amb l'eix les aigües corrents del Riu Canyoles i segueix el seu recorregut fins a l'eix de les aigües corrents de la Rambla del Fossino o del Milà. A continuació, continua per l'esmentat eix fins a la intersecció amb la normal traçada des de la fita sisena i, finalment, des d'aquest punt d'intersecció fins a l'última fita.  
  
  
Segon  
Acordar la publicació d'aquesta resolució en el Diari Oficial de la Generalitat Valenciana, i la notificació als municipis interessats, a la Diputació Provincial de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant la Conselleria de Política Territorial, Obres Públiques i Mobilitat, en el termini d'un mes a comptar des de l'endemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de juny de 2022.- El director de l'Institut Cartogràfic Valencià: Xavier Navarro i Garcia.